Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 32/1997. (XI. 19.) KTM rendelet 7. § (2) bekezdésének azon
Paragraph Index: 394

32/1997. (XI. 19.) KTM rendelet 7. § (2) bekezdésének azon rendelkezését, mely évente történő megújítást ír elő a kamarai tagságra nem jogosultak részére, megszüntetve így e kör hátrányos megkülönböztetését. A miniszter nevében a közigazgatási iroda helyettes államtitkára az ajánlásra adott válaszában közölte, hogy az ajánlásokkal egyetért. Az első ajánlásra vonatkozóan a válaszadás időpontjában már kiadásra került a 21/1998. (VI. 25.) KTM rendelet, a második ajánlással összefüggésben a válasz az volt, a módosítás iránt intézkedni fognak. A második pontban tett ajánlást követően a kifogásolt szabályozás változtatása nem történt meg, ezért az országgyűlési biztos általános helyettese a feladatkört átvevő földművelésügyi és vidékfejlesztési miniszter intézkedését kérte a még mindig fennálló panasz orvoslására, illetve a kilátásba helyezett jogszabálymódosításra. A válaszadásra nyitva álló határidő még nem telt le. OBH 7451/1997. Az Alkotmány 57. § (5) bekezdésében deklarált jogorvoslathoz való joggal, és az Alkotmány 70/A. § (1) bekezdésében deklarált állampolgári jogokkal összefüggésben a hatóság nem okoz visszásságot, ha nem bizonyítható, hogy — a korábban érvényes vámjogszabályokról készített — idejétmúlt tájékoztatót bocsátottak az állampolgár rendelkezésére. Teljes szöveg: 57. § (5) bek. OBH 7817/1997. Az Alkotmány 54. §-ában deklarált élethez való joggal, valamint a 67. §-ában megfogalmazott — a gyermekek kiemelt védelmét és róluk való gondoskodást biztosító — joggal és a 70/A. §-ában meghatározott hátrányos megkülönböztetés tilalmával összefüggésben visszásságot okoz, hogy a jogalkotásra hatáskörrel rendelkező hatóság a közlekedés szabályairól szóló 1/1975. (II. 5.) KPM—BM együttes rendeletben nem írja elő kötelezően a biztonsági gyermekülés használatát. Teljes szöveg: 67. § OBH 7941/1997. Az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint az Alkotmány 70/A. § (1) és (3) bekezdésében rögzített diszkrimináció tilalmának elvével összefüggésben nem okoz visszásságot az orvosegyetemek térítéses orvosképzési rendszere. A Magyar Orvosi Kamara beadványában az orvosegyetemek térítéses orvosképzési rendszerét kifogásolta. Az állampolgári jogok országgyűlési biztosa vizsgálata során megállapította, hogy a felsőoktatásról szóló 1993. évi LXXX. törvény (a továbbiakban: Ftv.) 7. § (6) bekezdése szerint az állami felsőoktatási intézmény az államilag finanszírozott alapfeladatán túl is, költségtérítéses szolgáltatásként folytathat felsőfokú szakemberképzést. Az Ftv. 31. § (1) bekezdése rögzíti: az államilag finanszírozott felsőfokú képzésben részt vevő hallgatók e törvény rendelkezései szerint tandíjat és egyéb díjakat, az államilag nem finanszírozott képzésben részt vevő hallgatók pedig költségtérítést és egyéb díjakat fizetnek. Az Ftv. 83. § (8) bekezdése előírja, hogy a felvételi vizsgák megszervezése és lebonyolítása a felsőoktatási intézmények feladata. A felsőoktatási intézmények a felvételi vizsgákat vagy azok egyes részeit közösen is megszervezhetik. A felvételi eljárás általános szabályait az FTT állásfoglalása alapján a Kormány rendeletben állapítja meg. A kormányrendelet meghatározza azokat a minőségi követelményeket, amelyeket mind az államilag finanszírozott hallgatói létszámkeretre, mind a költségtérítéses képzésre történő felvétel esetében teljesíteni kell. A felsőoktatási intézmények felvételi eljárásainak általános szabályairól szóló 28/1995. (III. 24.) Korm. rendelet 6. § (1) bekezdése szerint a felsőoktatási intézmény minden, az adott intézménybe (karra), szakra, képzési formá- 1999/79/II. szám ra, az államilag finanszírozott, illetve költségtérítéses képzésre jelentkező felvételéről egységes rangsorolás alapján dönt. A költségtérítéses képzésre jelentkezők számára meghatározott ponthatár legfeljebb 10 százalékkal lehet alacsonyabb, mint az azonos követelmények mellett, ugyanazon felsőoktatási intézményben, karon, szakon, szakpáron, tagozaton, képzési formában az államilag finanszírozott képzésre meghatározott ponthatár. Az eltérés mértékét a felsőoktatási intézmény szabályzatában határozza meg. A Kormány a felsőoktatással kapcsolatos feladatai körében évente meghatározza a felvehető, államilag finanszírozott hallgatói összlétszámot, amelynek képzési szintek, intézmények közötti megoszlásáról a Felsőoktatási és Tudományos Tanács állásfoglalása alapján a művelődési és közoktatási miniszter dönt. E létszám felett a felsőoktatási intézmények a felvételi eljárás általános rendjének megfelelően költségtérítéses képzést is hirdethetnek, amellyel továbbtanulási lehetőséget teremthetnek a felvételi követelményeket teljesítő, de az államilag finanszírozott hallgatói létszámba be nem kerülő, a képzés költségét vállalni tudók számára. Költségtérítéses képzésre 1997 júliusában nyertek először felvételt a jelentkezők. A felsőoktatási intézmény által megállapított ponthatár fölött mindenkit fel kellett venni, a ponthatár alatt viszont senki nem volt felvehető. Ez alól a költségtérítéses képzésre jelentkezők sem mentesülhettek egyik felsőoktatási intézményben sem, a felvételi követelmények azonosak voltak. A költségtérítéses képzésben részt vevők esetében az államilag finanszírozott létszámkeret betöltését követően valamivel alacsonyabb ponthatár megállapítására került sor. Nappali alapképzésben 1997-ben csak a SOTE hirdetett költségtérítéses képzést az általános orvosi karon. Itt az államilag finanszírozott képzésre megállapított 110-es és a költségtérítéses képzésre megállapított 104-es ponthatár között összesen 3 főt vettek fel. A fogorvos-tudományi karon a 107 és 104-es ponthatár között szintén 3 főt vettek fel. A gyógyszerésztudományi szakon a SOTE és a SZOTE hirdetett költségtérítéses képzést, valamint a DOTE pótfelvételit. A SOTE 2 főt, a SZOTE 25 főt, a DOTE 10 főt vett fel. Az állampolgári jogok országgyűlési biztosának álláspontja szerint — figyelembe véve az új törvényi szabályozást (az Ftv.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes